CELEX: 22020D0935
Language: hu
Date: 2019-02-08 00:00:00
Title: Az EGT Vegyes Bizottság 16/2019 határozata (2019. február 8.) az Európai Gazdasági Térségről szóló megállapodás IV. mellékletének (Energia) módosításáról [2020/935]

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 228/27
               
            
         AZ EGT VEGYES BIZOTTSÁG 16/2019 HATÁROZATA
         (2019. február 8.)
         az Európai Gazdasági Térségről szóló megállapodás IV. mellékletének (Energia) módosításáról [2020/935]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó horvát jelentésnek a 2009/28/EK európai parlamenti és tanácsi irányelv értelmében történő elismeréséről szóló, 2018. május 18-i (EU) 2018/749 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás IV. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IV. melléklete a 41a. pont ((EU) 2017/2356 bizottsági végrehajtási határozat) után a következő ponttal egészül ki:
            
                        „41b.
                     
                     
                        
                           32018 D 0749: A Bizottság (EU) 2018/749 végrehajtási határozata (2018. május 18.) a többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó horvát jelentésnek a 2009/28/EK európai parlamenti és tanácsi irányelv értelmében történő elismeréséről (HL L 125., 2018.5.22., 12. o.).
                        A határozat nem alkalmazandó Liechtensteinre.”
                     
                  
         
            2. cikk
            Az (EU) 2018/749 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. február 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 125., 2018.5.22., 12. o.
         
            (*1)  Alkotmányos követelmények fennállását nem jelezték.